|  |
| --- |
|  |
| **OBČINA RADENCI**  **OBČINSKI SVET**  **Številka:** 0142-0002/2014  **Datum:**  **ZADEVA: SKLEP O IZDAJI SOGLASJA K PODELITVI KONCESIJE NA PRIMARNI ZDRAVSTVENI RAVNI JAVNE ZDRAVSTVENE SLUŽBE SAVI TURIZEM D.D. ZA IZVAJANJE AMBULANTNE FIZIOTERAPIJE V ZDRAVILIŠČU RADENCI**  **PRAVNA PODLAGA:** 30. člen Statuta Občine Radenci (Ur. gl. slov. občin št. 2/2011), 42. Čl. Zakona o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?urlurid=2005778) - uradno prečiščeno besedilo, [15/08](http://www.uradni-list.si/1/objava.jsp?urlurid=2008455) - ZPacP, [23/08](http://www.uradni-list.si/1/objava.jsp?urlurid=2008831), [58/08](http://www.uradni-list.si/1/objava.jsp?urlurid=20082482) - ZZdrS-E, [77/08](http://www.uradni-list.si/1/objava.jsp?urlurid=20083448) - ZDZdr, [40/12](http://www.uradni-list.si/1/objava.jsp?urlurid=20121700) - ZUJF in [14/13](http://www.uradni-list.si/1/objava.jsp?urlurid=2013372))  **PREDLAGATELJ:** Janez Rihtarič, župan Občine Radenci  **GRADIVO PRIPRAVIL:** Jasna Divjak, Višja svetovalka za pravne zadeve III  **GRADIVO OBRAVNAVAL:**  **POROČEVALEC:**  **PREDLOG SKLEPA: Občinski svet Občine Radenci sprejme Sklep o izdaji soglasja k podelitvi koncesije na primarni zdravstveni ravni javne zdravstvene službe Savi turizem d.d. za izvajanje ambulantne fizioterapije v Zdravilišču Radenci**  **FINANČNE POSLEDICE:** Predlagani sklep ne bo imel finančnih posledic na proračun Občine Radenci.  **OBRAZLOŽITEV:** V prilogi  **Janez RIHTARIČ**  **ŽUPAN OBČINE RADENCI**  Priloge:   * Predlog Sklepa o izdaji soglasja k podelitvi koncesije na primarni zdravstveni ravni javne zdravstvene službe Savi turizem d.d. za izvajanje ambulantne fizioterapije v Zdravilišču Radenci, * obrazložitev sklepa.   PREDLOG  OBČINA RADENCI  OBČINSKI SVET  Na podlagi 30. člena Statuta Občine Radenci (Ur. gl. slov. občin št. 2/2011), 42. čl. Zakona o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?urlurid=2005778) - uradno prečiščeno besedilo, [15/08](http://www.uradni-list.si/1/objava.jsp?urlurid=2008455) - ZPacP, [23/08](http://www.uradni-list.si/1/objava.jsp?urlurid=2008831), [58/08](http://www.uradni-list.si/1/objava.jsp?urlurid=20082482) - ZZdrS-E, [77/08](http://www.uradni-list.si/1/objava.jsp?urlurid=20083448) - ZDZdr, [40/12](http://www.uradni-list.si/1/objava.jsp?urlurid=20121700) - ZUJF in [14/13](http://www.uradni-list.si/1/objava.jsp?urlurid=2013372)) ter vloge Save turizma d.d. za podelitev koncesije za izvajanje ambulantne fizioterapije v Zdravilišču Radenci je Občinski svet Občine Radenci na \_\_\_\_\_\_. seji dne \_\_\_\_\_\_\_\_\_\_ sprejel naslednji | |
| **SKLEP**  **Sprejme se sklep o izdaji soglasja k podelitvi koncesije na primarni zdravstveni ravni javne zdravstvene službe Savi turizem d.d. za izvajanje ambulantne fizioterapije v Zdravilišču Radenci** | |
| 1. | |
| Občinski svet Občine Radenci daje soglasje k podelitvi koncesije za izvajanje ambulantne fizioterapije v Zdravilišču Radenci in predlaga občinski upravi, da v zadevi izda upravno odločbo, ki jo na podlagi 42. člena Zakona o zdravstveni dejavnosti posreduje v soglasje pristojnemu ministru. | |
| 2. | |
| Ta sklep začne veljati naslednji dan po objavi v Uradnem glasilu slovenskih občin. | |
|  | |
| Številka: \_\_\_\_\_\_\_ | |
| Datum: \_\_\_\_\_\_\_\_\_\_\_\_\_\_ | |
|  | |

Janez RIHTARIČ

ŽUPAN OBČINE RADENCI

Vročiti:

* Sava turizem d.d., Dunajska cesta 152, 1000 Ljubljana

**OBRAZLOŽITEV:**

Zdravilišče Radenci ima z Zavodom za zdravstveno zavarovanje Slovenije sklenjeno pogodbo o izvajanju programa zdravstvenih storitev za obdobje 2010 – 2014, v sklopu katere so se obvezali opravljati tudi ambulantno fizioterapijo za zavarovane osebe na območju Občine Radenci. Dne 27. 03. 2014 so bili s strani Zavoda za zdravstveno zavarovanje Slovenije obveščeni, da za izvajanje ambulantne fizioterapije nimajo podeljene koncesije.

7. člen Zakona o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?urlurid=2005778) - uradno prečiščeno besedilo, [15/08](http://www.uradni-list.si/1/objava.jsp?urlurid=2008455) - ZPacP, [23/08](http://www.uradni-list.si/1/objava.jsp?urlurid=2008831), [58/08](http://www.uradni-list.si/1/objava.jsp?urlurid=20082482) - ZZdrS-E, [77/08](http://www.uradni-list.si/1/objava.jsp?urlurid=20083448) - ZDZdr, [40/12](http://www.uradni-list.si/1/objava.jsp?urlurid=20121700) - ZUJF in [14/13](http://www.uradni-list.si/1/objava.jsp?urlurid=2013372)) določa, katere so primarne zdravstvene dejavnosti in mednje uvršča tudi terapevtske storitve.

Občinski svet Občine Radenci je glede podeljevanja koncesij na primarni ravni sprejel Sklep o načinu podeljevanja koncesij na primarni ravni zdravstvenega varstva v Občini Radenci št. 15/2007 ter Sklep št. 0142-0001/2014-12.

Prvi odstavek 42. čl. Zakona o zdravstveni dejavnosti določa, da koncesijo za opravljanje javne službe v osnovni zdravstveni dejavnosti podeli z odločbo občinski oziroma mestni upravni organ, pristojen za zdravstvo, s soglasjem ministrstva, pristojnega za zdravje. Tretji odstavek istega člena govori, da morajo organi v postopku odločanja pridobiti tudi mnenje Zavoda za zdravstveno zavarovanje Slovenije in pristojne zbornice. Občina Radenci je vse navedene organe zaprosila za soglasje/mnenje k podelitvi koncesije za izvajanje ambulantne fizioterapije in čaka na njihov odgovor.

Družba Sava Turizem d.d. (oziroma njeni pravni predniki) dejavnost ambulantne fizioterapije opravlja v zdraviliščih že vrsto let, zato se mreža javne zdravstvene službe ne širi in je mogoče podeliti koncesijo kot ekskluzivno pravico, na podlagi vloge, brez javnega razpisa. Zaradi spremembe v razvrstitvi ambulantne fizioterapije, ki se izvaja v zdraviliščih iz »druge zdravstvene dejavnosti« v »osnovno zdravstveno dejavnost« je potrebno le formalno urediti koncesijo za javno službo, ki se že izvaja.

Predlagamo, da se Savi turizem d.d. podeli koncesija, saj gre za izjemno situacijo, v katerem se je izvajalec ambulantne fizioterapije znašel. Dejstvo je namreč, da Zdravilišče Radenci izvaja ambulantno terapijo že daljše časovno obdobje, koncesijo pa izvajajo v skladu s programom, ki je neodvisen od programa podeljevanja koncesij na primarni ravni, ki ga je sprejel Občinski svet Občine Radenci. Podelitev koncesije Zdravilišču Radenci tako v ničemer ne bo vplivala na obstoječe izvajanje programov, ki se izvajajo na področju splošne in družinske medicine, ki se izvaja na območju Občine Radenci. V danem primeru gre zgolj za podelitev koncesije iz formalnih razlogov, ki jih pogojuje Zavod za zdravstveno zavarovanje Slovenije, da bi se tako lahko še naprej izvajala dejavnost ambulantne fizioterapije tudi za zavarovane osebe, ki imajo stalno bivališče na območju Občine Radenci.

Takšna podelitev koncesije tako vsebinsko v ničemer ne bi vplivala na do sedaj sprejete sklepe, ki jih je sprejel Občinski svet Občine Radenci v zvezi s podeljevanjem koncesij na primarni ravni na območju Občine Radenci, saj podelitev koncesije Zdravilišču Radenci v ničemer ne bo nekonsistentna z njihovo vsebino in usmeritvami.

**Janez RIHTARIČ**

**ŽUPAN OBČINA RADENCI**